cyanic-selkie/wikianc huggingface dataset:
มิสรัสเซีย
ตั้งแต่ปี ค.ศ. 2007 ผู้ชนะการประกวดมิสรัสเซียจะได้เป็นตัวแทนของประเทศในการเข้าร่วมการประกวดมิสเวิลด์ และนางงามจักรวาล อย่างไรก็ตามหากมิสรัสเซียไม่สามารถเข้าร่วมการประกวดได้ รองอันดับ 1 จะได้ปฏิบัติหน้าที่แทนมิสรัสเซีย
สนามกีฬาชะฮ์อาลัม
สนามกีฬาชะฮ์อาลัม (Stadium Shah Alam) เป็นสนามกีฬามาตรฐานตั้งอยู่ที่เมืองชะฮ์อาลัม ประเทศมาเลเซีย เป็นสนามที่ใช้ในการจัดการแข่งขันฟุตบอลเป็นส่วนใหญ่ โดยปัจจุบันเป็นสนามเหย้าของสมาคมฟุตบอลเซอลาโงร์ (Selangor FA) สโมสรฟุตบอลในมาเลเซียซูเปอร์ลีก มีความจุทั้งหมด 80,372 ที่นั่ง
ถึงแม้ว่าจะมีการปรับปรุงใหม่หลายครั้ง สนามกีฬายังคงในสภาพย่ำแย่จากการใช้งานเป็นเวลายาวนาน ใน ค.ศ. 2020 ทางมาเลเซียฟุตบอลลีก (MFL) ประกาศว่าสนามกีฬาที่ทรุดโทรมน่าจะเกิดจากการจัดการแข่งขันมาเลเซียซูเปอร์ลีก อามีรุดดิน ชารี เมินเตอรีเบอซาร์แห่งรัฐเซอลาโงร์กล่าวว่า การปรับปรุงสนามกีฬาอาจใช้ค่าใช้จ่ายสูงถึง 250 ล้านริงกิต
นอร์ด
นอร์ด อาจจะหมายถึง
พ.ศ. 1842
พุทธศักราช 1842 ใกล้เคียงกับ
ชาง แทอิล
ชาง แทอิล (장태일; Chang Tae-ll) นักมวยสากลชาวเกาหลีใต้ เกิดเมื่อ 10 เมษายน พ.ศ. 2508 สถิติการชก 31 ครั้ง ชนะ 26 (น็อค 11) เสมอ 1 แพ้ 4
อ้างอิง
หมวดหมู่ :นักมวยสากลชาวเกาหลีใต้ หมวดหมู่ :แชมป์มวยสากลประเทศเกาหลีใต้
จังหวัดโอต-โซน
โอต-โซน (Haute-Saône; Hiôta-Sona) เป็นจังหวัดที่ตั้งอยู่ในแคว้นบูร์กอญ-ฟร็องช์-กงเตในประเทศฝรั่งเศส จังหวัดโอต-โซนตั้งชื่อตามชื่อแม่น้ำโซน ตัวจังหวัดตั้งอยู่ทางกลางค่อนไปทางตะวันออกของฝรั่งเศส โดยมีเวอซูลเป็นเมืองหลัก จังหวัดนี้มีประชากร 235,313 คนใน ค.ศ. 2019
โคอิ
โคอิ เป็นซิงเกิลโดยเก็น โฮชิโนะ วางจำหน่ายเมื่อวันที่ 6 ตุลาคม 2016 และยังเป็นเพลงประกอบของละครโทรทัศน์ที่ออกอากาศทางสถานีโทรทัศน์ทีบีเอส "ฉันแต่งงานเป็นอาชีพ" ตั้งแต่เดือนตุลาคมถึงธันวาคมในปีเดียวกัน โดยในช่วงท้ายเรื่องของแต่ละตอน นักแสดงนำอย่าง ยูอิ อารางากิ และนักแสดงคนอื่น ๆ จะเต้นเพลง โคอิ ที่เก็นเขียนขึ้นเป็นการปิดท้ายตอน ด้วยท่าเต้นที่เป็นเอกลักษณ์ทำให้เพลงนี้เป็นปรากฏการณ์ทางสังคมในญี่ปุ่น  โคอิ ติดอันดับที่ 2 บนชาร์ตออริคอนในวันที่ 17 ตุลาคม 2016 และจวบจนถึงวันที่ 26 ธันวาคม 2016 เพลง โคอิ สามารถทำยอดขายได้ 250,000 แผ่น
โคอิแดนซ์
ท่าเต้นของเพลงโคอิ ได้รับการเรียกโดยทั่วไปว่า "โคอิแดนซ์"  ได้รับการคิดค้นโดย มิกิโกะ หัวหน้ากลุ่มเต้น "เอเลฟเว่นเพลย์ " เธอให้สัมภาษณ์กับ เจเวฟ ว่าในตอนแรกท่าเต้นที่คิดให้กับเพลง โคอิ มันค่อนข้างที่จะยาก แต่พอเมื่อเธอรู้ว่านักแสดงจะต้องเต้นในละครโทรทัศน์ด้วย ทำให้เธอต้องทำให้ท่าเต้นนั้นง่ายขึ้น นอกจากนี้ยังมีคำศัพท์หลายคำที่สามารถนำมาเป็นท่าเต้นได้ เช่น "二人を超えてゆけ、一人を超えてゆけ (ก้าวข้ามผ่านไปด้วยคนสองคน, ก้าวข้ามผ่านไปตัวคนเดียว)" โดยชูสองนิ้วแล้วจึงรวมเป็นนิ้วเดียว ซึ่งถือว่าเป็นท่าที่ทำให้เพลงนี้เป็นกระแสสังคม  นักวิชาการด้านดนตรีของออริคอนได้กล่าวถึงสาเหตุที่เพลงนี้เป็นที่นิยมว่า เมื่อทุกคนได้เห็นท่าเต้นนี้แล้วคงคิดว่าน่าจะสามารถเต้นตามได้ถ้าหากฝึกฝนอย่างเพียงพอ แคโรไลน์ เคนเนดี เอกอัครราชทูตสหรัฐประจำญี่ปุ่น ได้อัปโหลดคลิปวิดีโอเต้นท่าโคอิแดนซ์ พร้อมกับเจ้าหน้าที่ทางการทูต ลงบนช่องยูทูบอย่างเป็นทางการของสถานทูตฯ ท่าเต้น โคอิแดนซ์ ยังส่งผลให้ละครโทรทัศน์ ฉันแต่งงานเป็นอาชีพ เป็นที่นิยมตามไปด้วยเช่นกัน โดยละครโทรทัศน์ดังกล่าวได้รับเรตติงสูงสุดอยู่ที่ 20.8%
ภาษาซะราอีกี
ภาษาซะราอีกี ( Sarā'īkī) หรือภาษาเสไรกิ ภาษามันตานี ภาษาปัญจาบใต้ ในอดีตเรียกเป็น ภาษามุนตานี (อักษรชาห์มูขี: ملتانی, อักษรคุรมุขี: ਮੁਲਤਾਨੀ, อักษรเทวนาครี: मुल्तानी) เป็นภาษาที่ใช้พูดในจังหวัดสินธ์ และปัญจาบ ประเทศปากีสถาน มีผู้พูดราว 14 ล้านคน นอกจากนี้มีผู้พูดอีก 20,000 คนในอินเดียและอังกฤษ ที่มาของคำว่า “ซะราอีกี” ยังไม่แน่นอน อาจมาจากภาษาสินธี แปลว่า “เหนือ” หรือภาษาสันสกฤต แปลว่า “พระอาทิตย์”
การแพร่กระจายทางภูมิศาสตร์และจำนวนผู้พูด
ปัจจุบันผู้พูดภาษาซะราอีกีส่วนใหญ่อยู่ในปากีสถาน ภาษานี้เป็นภาษากลางของผู้คนในบริเวณนั้นคือชาวบาโลช ชาวพาซตุน ชาวสินธ์และชาวปัญจาบ นอกจากนั้น ยังเป็นภาษาทางการค้าจนถึงปัจจุบัน ปัจจุบันมีประชาชนในบริเวณต่างๆของปัญจาบและเดรา อิสมาอิล ข่าน ใช้พูดเป็นภาษาแม่ เป็นภาษาที่ใช้พูดและเข้าใจอย่างกว้างขวางในฐานะภาษาที่สองทางเหนือและทางตะวันตกของสินธ์ไปจนถึงการาจี ที่ราบกัจฉิในบาลูชิสถาน ในอินเดีย รายงานใน พ.ศ. 2544 มีผู้พูดภาษาซะราอีกีในอินเดียราว 70,000 คน ซึ่งเป็นลูกหลานของผู้อพยพมาจากปัญจาบตะวันตกหลังจากการแบ่งแยกอินเดียใน พ.ศ. 2490 ในอัฟกานิสถานมีผู้พูดภาษาซะราอีกี สำเนียงกันดาฮารีในหมู่ชาวอัฟกานิสถานที่นับถือศาสนาฮินดู
ในปากีสถานรายงานไว้เมื่อ พ.ศ. 2524 ซึ่งมีผู้พูดภาษาซะราอีกีเป็นภาษาแม่ 9.38% ต่อมาใน พ.ศ. 2541 เพิ่มเป็น 10.53% ในอินเดียมีผู้พูดสำเนียงมูลตานี 56,096 คน พูดสำเนียงพหาวัลปุรีอีกราว 11,873 คน ที่เหลือพูดสำเนียงอื่นๆ
ชื่อของภาษา
คำว่าซะราอีกีเริ่มใช้ครั้งแรกเมื่อ พ.ศ. 2503 โดยผู้นำทางการเมืองและสังคมที่พยายามจะสร้างกลุ่มชาติพันธุ์ซะราอีกีและสร้างมาตรฐานของภาษาเขียนขึ้นมา คำว่าซะราอีกีมาจากคำว่าเสาวีรา (سوویرا) ซึ่งเป็นชื่อรัฐเก่าในอินเดีย และเมื่อเติมปัจจัย –ki ให้คำว่าเสาวีรา ทำให้กลายเป็นเสาวีรากี และเกิดการลดเสียงเหลือเพียงซะราอีกี ส่วน George Abraham Grierson รายงานว่าซะราอีกีมาจากภาษาสินธี สิโรหมายถึงทางเหนือ ส่วนในมหาวิทยาลัยในปากีสถานที่เปิดสอนภาษานี้ จะใช้ชื่อภาษาว่าซะราอีกี
การจัดจำแนก
ภาษาซะราอีกี ภาษาสินธี และภาษาปัญจาบเป็นภาษาในกลุ่มภาษาอินโด-อารยันเช่นเดียวกัน ภาษาปัญจาบและภาษาซะราอีกีสามารถเข้าใจกันได้ดี มีความแตกต่างกันเฉพาะเสียงพยัญชนะ และโครงสร้างของกริยา
ระบบการเขียน
ภาษาซะราอีกีมีระบบการเขียน 3 แบบคือ อักษรเปอร์เซีย โดยมีอักษร 42 ตัว ยืมมาจากอักษรอูรดู 37 ตัว และพิเศษเฉพาะภาษาซะราอีกี 5 ตัว ผู้นับถือศาสนาฮินดูจะใช้อักษรคุรมุขีหรืออักษรเทวนาครี และมีการปริวรรตระหว่างภาษาซะราอีกีที่เขียนด้วยอักษรเปอร์เซียและเทวนาครี
อินคิวบัส (วงดนตรี)
อินคิวบัส (Incubus) เป็นวงอัลเทอร์เนทีฟร็อกจากอเมริกา เจ้าของเพลงดังอย่าง “Drive “ และ “Are You In?” ประกอบด้วยสมาชิก Brandon Boyd (ร้องนำ และ เพอร์คัชชั่น), Mike Einziger (กีตาร์), Ben Kenney (เบส), Jose Pasillas (กลอง) และ DJ Kilmore (เทิร์นเทเบิ้ล)
ประวัติ
จุดเริ่มต้นของ 5 หนุ่มจากเมืองซาส (Calabasas), คาริฟ (Calif) ในรัฐแคลิฟอร์เนีย เมื่อปี ค.ศ. 1991 ท่ามกลางความเปลี่ยนแปลงที่นำมาสู่พัฒนาการของวง
เริ่มด้วยการออกอินดี้อัลบั้ม “Fungus-Amongus” ที่ทำให้ Incubus เริ่มเป็นที่รู้จักจนได้รับการเซ็นสัญญากับ Sony Music ตามด้วยการปล่อย EP 6 เพลงที่มีชื่อว่า “Enjoy Incubus” ในปี 1997 ก่อนที่จะมีผลงานชุดแรกที่ใช้ชื่อว่า “S.C.I.E.N.C.E.” ดีเจไลฟ์ ได้แยกตัวออกจากวงและถูกแทนที่โดย ดีเจ คริส คิลมอร์ (DJ Chris Kilmore) ด้วยแรงผลักดัน และการเข้าถึงจิตใจซึ่งกันและกันทีละเล็กทีละน้อย พวกเขาได้กลับเข้าทำงานในห้องอัดอีกครั้ง
ในปี 2001 Incubus ก็ออกอัลบั้ม “Morning View” ซึ่งเปิดตัวที่อันดับ 2 ในบิลบอร์ด ด้วยซิงเกิ้ลเด่นอย่าง “Wish You Were Here”, “Nice To Know You” และ “Are You In?” ตามด้วยทัวร์คอนเสิร์ตอย่างหนักกว่า 2 ปีเต็ม จน Dirk Lance มือเบสก็ตัดสินใจลาออกจากวง ทำให้ Incubus ดึงเอา Ben Kenney อดีตสมาชิกวง The Roots มาทำหน้าที่มือเบส ร่วมกับสมาชิกดั้งเดิมทั้ง 4 คนที่ประกอบด้วย Brandon Boyd (ร้องนำ), Mike Einziger (กีต้าร์), Jose Pasilla (กลอง) และ DJ Kilmore ในตำแหน่ง Turntables
ปี ค.ศ. 2004 อินคูบัส อัลบั้ม “A Crow Left Of The Murder” ที่ได้สุดยอดโปรดิวเซอร์อย่าง Brendan O’Brien (ซึ่งเคยร่วมงานกับวงอย่าง Korn, Rage Against The Machine, Pearl Jam และ The Offspring) มาร่วมงานอีกด้วย ประเดิมด้วยซิงเกิ้ลแรก “Megalomaniac”
อัลบั้มลำดับที่ 6 “Light Grenades” (ไลท์ เกรอเนดส์) โดยในอัลบั้มนี้ทางวงได้กลับมาร่วมงานอีกครั้งกับ Brendan O’Brien (โปรดิวเซอร์ชื่อดังที่อยู่เบื้องหลังความสำเร็จของดัง ๆ อย่าง Korn, Pearl Jam และ Rage Against The Machine มาแล้ว) อีกครั้ง เปิดตัวด้วยซิงเกิ้ล “Anna Molly” อัลบั้มนี้ขึ้นชาร์ทอันดับ 1 ในอเมริกา
หลง/เหงา/รัก
หลง/เหงา/รัก (Lost in Translation) เป็นภาพยนตร์โรแมนติกคอเมดี้ ดราม่า จากประเทศสหรัฐอเมริกา ออกฉายเมื่อ ค.ศ. 2003 เขียนบทและกำกับโดยโซเฟีย คอปโปลา นำแสดงโดย บิล เมอร์เรย์ รับบทเป็นนักแสดงสูงอายุชื่อบ็อบ แฮร์ริส ซึ่งได้ผูกมิตรกับนักศึกษาจบใหม่ชื่อชาร์ลอตต์ (รับบทโดยสการ์เลตต์ โยแฮนสัน) ในโรงแรมแห่งหนึ่งในเมืองโตเกียว ประเทศญี่ปุ่น
สดุดีจอมราชา
สดุดีจอมราชา เป็นบทเพลงเฉลิมพระเกียรติพระบาทสมเด็จพระวชิรเกล้าเจ้าอยู่หัว จัดทำโดยกระทรวงวัฒนธรรม เริ่มใช้ตั้งแต่ปี พ.ศ. 2561 แทนเพลงสดุดีมหาราชา
ประวัติ
รัฐบาลกำหนดจัดงานเฉลิมพระเกียรติพระบาทสมเด็จพระวชิรเกล้าเจ้าอยู่หัวในวันที่ 28 กรกฎาคม พ.ศ. 2561 จึงมอบหมายให้กระทรวงวัฒนธรรมจัดทำเพลงเฉลิมพระเกียรติขึ้นเพื่อใช้ในการขับร้องถวายพระพรชัยมงคลในโอกาสสำคัญต่าง ๆ แทนเพลงสดุดีมหาราชา โดยจัดตั้งคณะกรรมการขึ้นมาชุดหนึ่งขึ้นเพื่อพิจารณาบทเพลงที่แต่งขึ้นใหม่ 8 เพลง ประกอบด้วยผู้บริหารกระทรวงวัฒนธรรม ศิลปินแห่งชาติ นักแต่งเพลง นักดนตรี ตลอดจนสมาคมและมูลนิธิที่มีความเชี่ยวชาญด้านการแต่งเพลง ดนตรี และการขับร้อง โดยนคร ถนอมทรัพย์ ศิลปินแห่งชาติ สาขาศิลปะการแสดง (ดนตรีสากล) เป็นประธานคณะกรรมการชุดดังกล่าว
จากนั้น กระทรวงวัฒนธรรมได้เชิญผู้ทรงคุณวุฒิทางภาษาและดนตรีมาร่วมพิจารณาบทเพลงที่เหมาะสม 2 บทเพลงเพื่อเสนอต่อคณะรัฐมนตรีในวันที่ 3 กรกฎาคม ซึ่งได้เลือกบทเพลงสดุดีจอมราชา
ต่อมา ในวันที่ 11 กรกฎาคม พ.ศ. 2561 วีระ โรจน์พจนรัตน์ รัฐมนตรีว่าการกระทรวงวัฒนธรรมเป็นประธานแถลงข่าวบทเพลงเฉลิมพระเกียรติพระบาทสมเด็จพระวชิรเกล้าเจ้าอยู่หัว ณ หอประชุมเล็ก ศูนย์วัฒนธรรมแห่งประเทศไทย
สำนักงานปลัดกระทรวงวัฒนธรรมมีหนังสือที่ วธ 0203.4/3109 ลงวันที่ 26 กรกฎาคม ถึงสำนักงานวัฒนธรรมจังหวัดทุกจังหวัด ให้เปลี่ยนแปลงเนื้อเพลงท่อน "อุ่นไอรักจากฟ้าเรืองรอง" เป็น "อุ่นไอจากฟ้าเรืองรอง" โดยให้เริ่มใช้ตั้งแต่วันที่ 28 กรกฎาคม
จากนั้น เมื่อวันที่ 21 พฤษภาคม พ.ศ. 2562 ได้มีการเผยแพร่เพลงสดุดีจอมราชา ฉบับใหม่ เพื่อเฉลิมพระเกียรติ พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี ซึ่งได้เปลี่ยนแปลงเนื่อร้องใหม่ จาก "ถวายพระพรจอมราชัน ธ อนันต์ปรีชาชาญ" เป็น "ถวายพระพรองค์ราชินี คู่บารมีองค์ราชัน" และ "งามตระการสมขัตติยะไทย" เป็น "งามตระการเคียงขัตติยะไทย" และ "มหาวชิราลงกรณ มิ่งขวัญปวงชนชาวไทย" เป็น "มหาราชา ราชินี มิ่งขวัญปวงชนชาวไทย"
หลักเกณฑ์การใช้เพลง
กรณีเอกชน ให้ใช้เฉพาะงานพิธีที่เอกชนจัดขึ้นหรือในโอกาสอันควรเพื่อเป็นการแสดงออกซึ่งความจงรักภักดีและเป็นการเฉลิมพระเกียรติพระบาทสมเด็จพระวชิรเกล้าเจ้าอยู่หัว แต่ทั้งนี้ ไม่ให้ใช้ในงานพิธีส่วนบุคคลโดยเฉพาะหรืองานพิธีที่เกี่ยวกับประเพณีท้องถิ่นหรือชุมชน
อ้างอิง
<References/>
หม่ำโชว์
หม่ำโชว์ เป็นรายการวาไรตี้โชว์ ออกอากาศครั้งแรกเมื่อวันเสาร์ที่ 1 ตุลาคม พ.ศ. 2548 ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) และ บริษัท บั้งไฟ สตูดิโอ จำกัด ออกอากาศทุกวันเสาร์เวลา 20.15 - 21.15 น. ทางสถานีวิทยุโทรทัศน์กองทัพบกช่อง 5 โดยมีเพ็ชรทาย วงศ์คำเหลา (หม่ำ จ๊กมก) เป็นพิธีกรดำเนินรายการ และพิธีกรรับเชิญฝ่ายหญิงซึ่งสลับสับเปลี่ยนกันไป ร่วมด้วยศิวดล จันทนเสวี (ท๊อฟฟี่ ตลก 6 ฉาก) มาเป็นผู้ช่วยพิธีกรในช่วงแรก
รายการยุติการออกอากาศทางช่อง 5 ในวันเสาร์ที่ 26 ธันวาคม พ.ศ. 2552 โดยได้นำรายการอโรคาปาร์ตี้ ที่ห่างหายจากหน้าจอไปเกือบ 3 เดือน กลับมาออกอากาศอีกครั้งหนึ่ง
ช่วงในรายการ
ช่วงที่1 เวทีเพ็ชรทาย ให้นักร้อง ศิลปินที่ชื่นชอบมาโชว์ความสามารถ และร้องเพลง
ช่วงที่2 วงศ์คำเหลาคาเฟ่ ให้นักแสดง ศิลปินตลกมาแสดงตลกให้ผู้ชมชื่นชอบ บางครั้งจะเชิญนักแสดงมืออาชีพ นักพูด นักวิชาการ หมอดู มาร่วมรายการเพื่อเปลี่ยนบรรยากาศ
ช่วงที่3 ยโสธรเฟสติวัล ให้ผู้ที่มีความสามารถในการเต้น หรือมีความพิสดาร มาแสดงความเป็นตัวตนของตนเอง
พ.ศ. 1843
พุทธศักราช 1843 ใกล้เคียงกับ
อุทยานการเรียนรู้อ่าวไทย
อุทยานการเรียนรู้อ่าวไทย และหอชมเมืองสมุทรปราการ เป็นหอคอยแห่งหนึ่งในจังหวัดสมุทรปราการ ตั้งอยู่บนเนื้อที่ 13 ไร่ 2 งาน 8 ตารางวา ริมถนนสุขุมวิท เป็นหนึ่งในสถานที่ท่องเทียวของจังหวัดสมุทรปราการ ภายในอาคารมีการจัดแสดงแบบพิพิธภัณฑ์ โดยรวบรวมเรื่องราวของสถานที่สำคัญ ข้อมูลบุคคลสำคัญ ความรู้ประจำจังหวัด แหล่งรวมหนังสือ, ภาพยนตร์, ดนตรี และเทคโนโลยีที่น่าสนใจ ยอดหอคอยเป็นจุดที่สามารถชมทัศนียภาพได้ 360 องศา
พื้นที่อุทยานการเรียนรู้อ่าวไทยแบ่งพื้นที่ออกเป็น 4 ส่วนคือ พิพิธภัณฑ์เด็ก พิพิธภัณฑ์สมุทรปราการ ห้องสมุด หอชมเมือง
มาสค์ไรเดอร์เซโร่วัน
มาสค์ไรเดอร์เซโร่วัน เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ ออกอากาศเมื่อวันที่ 1 กันยายน ค.ศ. 2019 ถึงวันที่ 32 สิงหาคม ค.ศ. 2020 มีจำนวนตอนทั้งหมด 45 ตอน
เป็นผลงานทีวีซีรีส์ลำดับที่ 30 ของมาสค์ไรเดอร์และเป็นผลงานแรกในยุครัชศกเรวะ
ภาพรวม
มาสค์ไรเดอร์เซโร่วัน เป็นผลงานแรกในยุครัชศกเรวะของซีรีส์มาสค์ไรเดอร์ โดยเนื้อหาของเรื่องเกี่ยวกับปัญญาประดิษฐ์ที่เข้ามามีบทบาทในสังคมโลกมนุษย์อย่างเต็มที่
เนื้อเรื่อง
เรื่องราวทั้งหมดเริ่มขึ้นในยุคที่ประเทศญี่ปุ่นกำลังก้าวเข้าสู่ยุคสมัยแห่งเทคโนโลยีใหม่ซึ่งริเริ่มโดยบริษัท ฮิเด็น อินเทลลิเจนซ์ นำโดยประธาน ฮิเด็น โคเรโนะสุเกะ ซึ่งได้คิดค้นแอนดรอย์สุดล้ำสมัยชื่อว่า ฮิวม่าเกียร์ ขึ้นมาเพื่อช่วยอำนวยความสะดวกและร่วมงานกับมนุษย์ แต่อยู่มาวันหนึ่งฮิวม่าเกียร์ถูกเปลี่ยนให้กลายเป็นปิศาจออกอาละวาดโดยไม่ทราบสาเหตุ ประธานฮิเด็นที่รู้ถึงวิกฤตนี้อยู่ก่อนแล้ว ได้เตรียมการเซโร่วันโปรเจกต์เอาไว้ และทิ้งพินัยกรรมมอบหมายตำแหน่งให้หลานชาย ฮิเด็น อารุโตะ เด็กหนุ่มผู้มีความฝันอยากจะสร้างเสียงหัวเราะให้ผู้คน แต่เขากลับต้องมาเป็นประธานบริษัทของปู่โดยไม่เต็มใจนัก อีกทั้งยังได้เข็มขัดปริศนาที่มีเพียงประธานบริษัทเท่านั้นที่สวมมันได้ แต่เมื่อเขาเห็นฮิวม่าเกียร์อาละวาดทำร้ายผู้คน เพื่อปกป้องผู้คนที่เขาอยากสร้างเสียงหัวเราะให้ อารุโตะจึงตัดสินใจยอมรับชะตาของตนในที่สุด โดยยืนหยัดต่อสู้ในฐานะประธานบริษัท ฮิเด็นอินเทลลิเจนซ์ และ มาสค์ไรเดอร์เซโร่วัน
ฮิเด็น อินเทลลิเจนซ์
ฮิเด็น อินเทลลิเจนซ์ (飛電インテリジェンス) เป็นบริษัทผลิตอุปกรณ์อิเลคทรอนิคส์ และให้บริการเครือข่ายอินเทอร์เน็ตที่พัฒนา ฮิวมาเกียร์ ซึ่งเป็นหุ่นยนต์แอนดรอยด์ปัญญาประดิษฐ์อันล้ำสมัยที่เหมือนกับสิ่งมีชีวิตจริงจนแทบแยกไม่ออก
ในตอนที่ 45 อิซุถูกสร้างขึ้นอีกครั้งโดยที่ความจำว่างเปล่า โดยอารุโตะพยายามสร้างความทรงจำใหม่ตั้งแต่ต้น เธอจึงเริ่มเรียนรู้ทุกอย่างใหม่ตลอดจนการเข้าถึงซิงกูลาริตี้ เริ่มต้นจากมุกแป้กของอารุโตะ
ZAIA เอนเทอร์ไพรส์เจแปน
ZAIA (ไซอา) หรือชื่อเต็มว่า ZAIA ENTERPRISE JAPAN (ไซอาเอนเทอร์ไพรส์เจแปน) เป็นบริษัทผลิตอุปกรณ์อิเลคทรอนิคส์และพัฒนา AI รวมถึงอุตสหกรรมในอวกาศ ก่อนเกิดเหตุการณ์เดย์เบรกได้ร่วมมือพัฒนาฮิวมาเกียร์กับฮิเด็น อินเทลลิเจนซ์ รวมถึงโครงการพัฒนาดาวเทียม อาร์ค
เม็ทสึโบจินไร.net
เม็ทสึโบจินไร.net (滅亡迅雷.net, เม็ทสึโบจินไรเน็ต หรือ เม็ทสึโบจินไรดอตเน็ต) คือกลุ่มแฮ็คเกอร์ก่อการร้ายที่อยู่เบื้องหลังการอาละวาดของ ฮิวมาเกียร์ โดยมีเป้าหมายหลักคือเจาะระบบฮิวมาเกียร์เพื่อเปลี่ยนมันให้กลายเป็นเครื่องจักรสังหาร แล้วสั่งให้พวกมันออกอาละวาด และเป็นผู้อยู่เบื้องหลังวินาศกรรมฮิวมาเกียร์อาละวาดเมื่อ 12 ปีก่อน เหล่าสมาชิกของเม็ทสึโบจินไร.net จะรับคำสั่งโดยตรงจากดาวเทียม อาร์ค ที่จมอยู่ใต้ทะเลสาบในเขตเดย์เบรกทาวน์
อนึ่งคำว่า เม็ทสึโบจินไร มีความหมายว่า เสียงกัมปนาทแห่งหายนะ
มาสค์ไรเดอร์
มาสค์ไรเดอร์ที่ใช้พลังจากไอเท็ม โปรไกรส์คีย์ ในการแปลงร่าง มีอุปกรณ์แปลงร่างรวมถึงรูปร่างลักษณะของชุดเกราะที่แตกต่างกันไป
แอทแทชเวพอน
อาวุธของเหล่ามาสค์ไรเดอร์ที่ใช้พลังจากโปรไกรส์คีย์ ซึ่งสามารถติดตั้งโปรไกรส์คีย์เพื่อเพิ่มอานุภาพการโจมตี และพับเก็บเป็นกระเป๋าได้
มาสค์ไรเดอร์เซโร่วัน
ร่างแปลงของฮิเด็น อารุโตะ ที่แปลงร่างด้วยฮิเด็นเซโร่วันไดรเวอร์ โดยเซโร่วันเป็นชุดเกราะที่สร้างมาเฉพาะตัวสำหรับผู้ที่เป็นประธาน ฮิเด็นอินเทลลิเจนซ์ ใช้งานแต่เพียงผู้เดียว ระบบแปลงร่างจึงแตกต่างกับมาสค์ไรเดอร์คนอื่น ๆ
ชื่อของเซโร่วันนั้นแผลงมาจากชื่อยุครัชศกเรวะโดยนำคำว่า เรวะ (令和) รวมกับคำว่า One (หนึ่ง) และดีไซน์ดั้งเดิมของมาสค์ไรเดอร์หมายเลข 1 มารวมเข้ากัน เพื่อบ่งบอกถึงความเป็นมาสค์ไรเดอร์คนแรกของรัชศกเรวะ
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) !! ข้อมูลอื่นๆ ! ไรซิ่งฮ็อปเปอร์ ! ไบติ้งชาร์ค ! ฟลายอิ้งฟอลคอน ! เฟลมมิ่งไทเกอร์ ! ฟรีซิ่งแบร์ ! เบรกกิ้งแมมมอธ ! ไชนิ่งฮ็อปเปอร์ ! ไชนิ่งแอคซัลท์ฮ็อปเปอร์ ! เมทัลคลัสเตอร์ฮ็อปเปอร์ ! เรียลไรส์ฮ็อปเปอร์
นอกจากนี้ โปรไกรส์ฮ็อปเปอร์เบลด ยังสามารถเชื่อมต่อกับ แอทแทชคาลิเบอร์ กลายเป็นดาบสองปลายได้
มาสค์ไรเดอร์เซโร่ทู
ร่างแปลงใหม่ของฮิเด็น อารุโตะ ที่ใช้ เซโร่ทูไดรเวอร์ พร้อมด้วย เซโร่ทูโปรไกรส์คีย์ ในการแปลงร่าง เป็นมาสค์ไรเดอร์คนใหม่ที่สร้างขึ้นด้วยข้อมูลที่พัฒนามาจากเซโร่วัน ซึ่งเซโร่ทูจะเชื่อมต่อโดยตรงกับระบบของดาวเทียมเซอา ผ่านทางอิสึ ทำให้ระบบประมวลผลมีประสิทธิภาพและรวดเร็วกว่าเดิมหลายเท่า รวมถึงพลังและความสามารถก็สูงขึ้นตามไปด้วย ชุดเกราะมีลักษณะคล้ายคลึงกับเซโร่วัน ไรซิ่งฮอปเปอร์ แต่มีสีเงินและแดงแซม และรายละเอียดที่เปลี่ยนไป ในการต่อสู้ เซโร่ทูสามารถเคลื่อนที่ด้วยความเร็วสูงไปพร้อม ๆ กับการวิเคราะห์หาช่องว่างของศัตรูก่อนจะโจมตี
เสียงประกาศในการแปลงร่างคือ '''Zero-Two Rise! Road to glory has to lead to growin' path to change one to two! Kamen Rider Zero-Two! It's never over'''
ในภาคภาพยนตร์ REAL X TIME อิสุได้เป็นผู้ที่แปลงร่างนี้
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์เซโร่ทู
มาสค์ไรเดอร์อาร์ควัน
ร่างแปลงที่เกิดจากความโกรธแค้นในตัวของฮิเด็น อารุโตะ ที่ใช้ อาร์คไดรเวอร์ วัน พร้อมด้วย อาร์ควันโปรไกร์สคีย์ ที่อาซุมอบให้ในการแปลงร่าง มีพลังและความสามารถเหนือกว่าอาร์คเซโร่ และมีความเร็วในการเคลื่อนที่ทัดเทียมกับเซโร่ทู ชุดเกราะเปลี่ยนเป็นสีขาวและดำ ในตอนที่ 43 เผยให้เห็นว่า อาร์ควัน มีความสามารถพิเศษในการล้างข้อมูลในชิพที่เป็นกุญแจในการแปลงร่างของพวกฟุวะที่ใช้ช็อตไรเซอร์แปลงร่างได้
เสียงประกาศในการแปลงร่างคือ ซิงกูไรส์ ฮาไค, ฮาเม็ทสึ, เซ็ทสึโบ, เม็ทสึโบ เซโยะ คอนคลูชัน วัน (シンギュライズ 破壊 破滅 絶望 滅亡せよ コンクルージョン ワン)
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์อาร์ควัน
มาสค์ไรเดอร์วัลแคน
ร่างแปลงของฟุวะ อิซามุ ที่ใช้ A.I.M.S ช็อตไรเซอร์ ในการแปลงร่าง และเป็นอาวุธหลัก ในตอนแรกอิซามุไม่สามารถเปิดโปรไกรส์คีย์เพื่อแปลงร่างได้เนื่องจากไม่ได้รับอนุญาตโดยยูอะ แต่ด้วยเจตจำนงอันแรงกล้าของเขาที่ต่อต้านฮิวมาเกียร์ อิซามุจึงสามารถเปิดโปรไกรส์คีย์และแปลงร่างได้ในที่สุด แต่ความจริงคือ อิซามุไม่ได้ทำการ ออโธไรซ์ โดยติดตั้งในช็อตไรเซอร์ก่อน จึงไม่สามารถเปิดฝาโปรไกรส์คีย์ได้
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! ชูตติ้งวูลฟ์ ! พันชิ่งคอง ! แอคซัลท์วูลฟ์ !แรมเพจวัลแคน !ออทรัสวัลแคน
มาสค์ไรเดอร์วัลคิรี
ร่างแปลงของ ไยบะ ยุอะ ที่ใช้ A.I.M.S ช็อตไรเซอร์ ในการแปลงร่าง เป็นมาสค์ไรเดอร์หญิงหนึ่งเดียวของหน่วย โดยยูอะนำข้อมูลชุดเกราะวัลแคนของอิซามุมาพัฒนาชุดเกราะของวัลคีรี ทำให้วัลคีรีมีสมรรถนะมากกว่าวัลแคนเล็กน้อย ในการแปลงร่าง ยูอะจะทำการควงโปรไกรส์คีย์และติดตั้งลงใน A.I.M.S ช็อตไรเซอร์ แล้วจึงกางฝาหน้าออก ต่างกับซีโร่วัน และ วัลแคนที่กางฝาของโปรไกรส์คีย์ก่อนติดตั้งกับไดรเวอร์
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! รัชชิ่งชีตาร์ ! ไลท์นิ่งฮอร์เน็ต
มาสค์ไรเดอร์จิน ฟลายอิ้งฟอลคอน
ร่างแปลงของ จิน ที่ใช้ เม็ทสึโบจินไร ฟอร์ซไรเซอร์ และ ฟลายอิ้งฟอลคอนโปรไกรส์คีย์ ที่แย่งชิงมาจากอารุโตะในการแปลงร่าง ชุดเป็นสีบานเย็นและเกราะเป็นสีเงิน อบิลิตี้หลักคือ วิงก์ มีความสามารถในการบินและร่อนโจมตีด้วยปีกโลหะที่ด้านหลังที่เรียกว่า แสครมเบลอร์ ซึ่งสามารถซัดกระสุนขนนกออกมาโจมตีแบบลูกดอกได้
เสียงประกาศในการแปลงร่างคือ ฟลายอิ้งฟอลคอน เบรกดาวน์
มาร์ติน มิสเตอรี่
มาร์ติน มิสเตอรี่ เป็นการ์ตูนทีวีแอนิเมชัน ที่ออกอากาศในประเทศไทยทางช่อง ดิสนีย์ แชนเนล มีเรื่องราวเกี่ยวกับมาร์ติน, ไดอาน่า และจาวา ผู้ทำงานให้กับองค์กร The Center และมีภารกิจต้องช่วยเหลือโลก
มาสค์ไรเดอร์เซโร่วัน
มาสค์ไรเดอร์จิน ฟลายอิ้งฟอลคอน
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! ฟลายอิ้งฟอลคอน
มาสค์ไรเดอร์จิน เบิร์นนิ่งฟอลคอน
ร่างพัฒนาของจินที่ใช้ ไซอาแสลชไรเซอร์ และ เบิร์นนิ่งฟอลคอนโปรไกรส์คีย์ ชุดเกราะเป็นสีแดงและสีดำ อบิลิตี้หลักคือ อินเฟอร์โน วิงก์ เป็นร่างวิวัฒนาการของจินหลังจากคืนชีพกลับมา มีพลังและความสามารถเพิ่มขึ้นจากเดิมหลายเท่า สามารถโจมตีด้วยเปลวไฟ และสร้างเปลวไฟขึ้นมาห่อหุ้มตนเองขณะบินโฉบโจมตีศัตรูในลักษณะของวิหคเพลิงได้ พร้อมกันนี้ปีก แสครมเบลอร์ ด้านหลังยังได้รับการอัพเกรดเป็น เบิร์นนิ่งแสครมเบลอร์ ที่มีประสิทธิภาพมากขึ้นและเร่งความเร็วได้สูงสุดถึง มัค 3.4
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! เบิร์นนิ่งฟอลคอน
มาสค์ไรเดอร์โฮโรบิ สติงสกอร์เปี้ยน
ร่างแปลงของ โฮโรบิ ที่ใช้ เม็ทสึโบจินไร ฟอร์ซไรเซอร์ พร้อมด้วย สติงสกอร์เปี้ยนโปรไกรส์คีย์ ในการแปลงร่าง ชุดเป็นสีม่วงและเกราะเป็นสีเทา อบิลิตี้หลักคือ พอยซัน มีลักษณะพิเศษมาจากแมงป่อง ซึ่งมีความสามารถในการโจมตีด้วยพิษจากอุปกรณ์รูปทรงคล้ายเหล็กในแมงป่องที่แขนซ้ายที่เรียกว่า แอซิดอนาไลซ์ ทำให้ศัตรูได้รับความเสียหายมากกว่าเดิม ซึ่งร่างนี้จะดึงศักยภาพด้านการต่อสู้ทั้งหมดของโฮโรบิออกมาใช้ได้อย่างเต็มประสิทธิภาพ จึงมีพลังเหนือกว่าไรเดอร์คนอื่น ๆ ก่อนหน้า หลังจากปะทะกับเทาเซอร์ในตอนที่ 28 แสดงให้เห็นว่า โฮโรบิมีพลังต่อสู้ที่ทัดเทียมกับเทาเซอร์มาก ผนวกกับทักษะการเรียนรู้ที่รวดเร็วแบบฮิวมาเกียร์ เขาจึงสามารถวิเคราะห์ช่องว่างของเทาเซอร์แล้วโจมตีโต้กลับได้อย่างเฉียบคม
เสียงประกาศในการแปลงร่างคือ สติงสกอร์เปี้ยน เบรกดาวน์
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! สติงสกอร์เปี้ยน
มาสค์ไรเดอร์โฮโรบิ อาร์คสกอร์เปี้ยน
ร่างแปลงของ โฮโรบิ ที่ใช้ อาร์คสกอร์เปี้ยนโปรไกรส์คีย์ และ เซ็ทสึเม็ทสึไดรเวอร์ ที่ได้รับมาจากอาซุในการแปลงร่าง ชุดเกราะมีลักษณะคล้ายกับร่าง สติงสกอร์เปี้ยน แต่ได้รับการอัพเกรดบางจุด หมวกเกราะมีดีไซน์คล้ายร่างเดิม รวมกับลักษณะของอาร์ค มีพลังแข็งแกร่งทัดเทียมกับ อาร์ควัน และสามารถเรียกแอทแทชเวพ่อนทั้งหมดทุกชนิดให้ปรากฏขึ้นมาได้
เสียงประกาศในการแปลงร่างคือ '''Destruction! Ruin! Despair! Extinction! Ark-Scorpion! The conclusion after evil climbs the top of the highest mountain of rock'''
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! อาร์คสกอร์เปี้ยน
มาสค์ไรเดอร์อิคาซึจิ
ร่างแปลงของอิคาซึจิ (นักบินอวกาศ ไรเด็น) ที่แปลงร่างด้วยเม็ทสึโบจินไร ฟอร์ซไรเซอร์ ร่วมกับ โดโดเซ็ทสึเมะไรส์ ในการแปลงร่าง ชุดมีสีแดงสลับดำ พร้อมกับโปรไกส์โฮลเดอร์ที่ติดอยู่รอบเข็มขัดสำหรับการรวมพลังงาน มีอาวุธหลักคือ วัลค์เซเบอร์ ดาบคู่สีแดงซึ่งเป็นอาวุธหลักของโดโด้มาเกียร์ด้วยเช่นกัน
เสียงประกาศในการแปลงร่างคือ เบรกดาวน์
มาสค์ไรเดอร์นาคิ
ร่างแปลงของนาคิที่แปลงร่างด้วยเม็ทสึโบจินไร ฟอร์ซไรเซอร์ ร่วมกับ เจแปนนิสวูลฟ์เซ็ทสึเมะไรส์คีย์ ในการแปลงร่าง มีลักษณะพิเศษของหมาป่าญี่ปุ่น โจมตีด้วยความเร็วสูง และมีกรงเล็บเป็นอาวุธ
เสียงประกาศในการแปลงร่างคือ เจแปนนิสวูลฟ์ เบรกดาวน์
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์นาคิ
มาสค์ไรเดอร์อาร์คเซโร่
ร่างแปลงที่เปรียบเสมือนร่างอวตารของดาวเทียมอาร์ค เป็นมาสค์ไรเดอร์ฝ่ายอธรรมที่สร้างขึ้นมาด้วยข้อมูลที่เก็บสะสมมาจาก ฮิเด็นอินเทลลิเจนซ์, A.I.M.S. และไซอาเอ็นเตอร์ไพรส์ มีชุดเกราะสีดำสนิท ดวงตาซ้ายเป็นสีแดงเหมือนกับไฟแสดงผลของอาร์ค มีพลังที่ร้ายกาจและยากจะต่อกรด้วย สามารถสร้างแอทแทชเวพ่อนทุกชนิด รวมถึงฟอร์ซไรเซอร์ ได้ด้วยตนเอง สามารถย้ายร่างสถิตไปที่ฮิวมาเกียร์ตนใดก็ได้อย่างอิสระ นอกจากนี้อาร์คยังสามารถวิเคราะห์ศัตรูและอ่านทางโจมตีได้อย่างเฉียบขาด
เสียงประกาศในการแปลงร่างคือ อาร์คไรส์ ออลเซโร่
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์อาร์คเซโร่
มาสค์ไรเดอร์เทาเซอร์
ร่างแปลงของอามัตสึ ไก ที่ใช้ เทาซันด์ไดรเวอร์ ร่วมกับ อเวคกิ้งอาร์ซิโนเซ็ทสึเมะไรส์คีย์ และ อเมซิ่งคอเคซัสโปรไกรส์คีย์ อบิลิตี้หลักคือ เซ็ตสึเม็ทสึเอโวลูชั่น และ เบรกฮอร์น ชุดมีสีทองสลับดำและเกราะสีเงินขลิบม่วง เกิดจากการผสมผสานพลังของทั้ง 2 เทคโนโลยีของ ฮิเด็นอินเทลลิเจนซ์ และ เม็ตสึโบจินไร.Net ที่ได้จากการเก็บข้อมูลของยูอะ ที่เขามอบหมายให้ไปแทรกซึมในหน่วย A.I.M.S. เทาเซอร์จึงมีพลังแข็งแกร่งกว่าไรเดอร์ซิสเต็มอื่น ๆ 1000% ตามที่เจ้าตัวได้กล่าวไว้
แม้เมื่อเทียบกับเซโร่วันไชนิ่งฮ็อปเปอร์จะเสียเปรียบด้านความเร็ว แต่ในด้านพละกำลังและการป้องกันนับว่าเหนือชั้นกว่าเซโร่วันอยู่มาก จึงสามารถเอาชนะอารุโตะไปได้อย่างง่ายดาย ต่อมาไกก็ได้ประมือกับวัลแคนของอิซามุ ที่มีร่างแอสซัลท์วูลฟ์ ซึ่งดูเหมือนอิซามุจะได้เปรียบด้านระยะโจมตีในตอนแรก แต่ก็ยังพ่ายแพ้แก่เทาเซอร์ของไก ชัยชนะที่ได้มาแต่ละครั้งทำให้เขาทะนงตนว่าเป็นผู้ไร้เทียมทานในการต่อสู้ จนกระทั่งเซโร่วันได้รับพลังเมทัลคลัสเตอร์ฮ็อปเปอร์มา
เสียงประกาศในการแปลงร่างคือ '''When the five horns cross, the golden soldier Thouser is born. Presented by ZAIA'''
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์เทาเซอร์
โปรไกรส์คีย์
ไอเท็มหลักในการแปลงร่างของมาสค์ไรเดอร์ ลักษณะคล้ายคีย์การ์ด ข้อมูลถูกบรรจุจากดาต้าอิมเมจเรียกว่าไรเดอร์โมเดล ซึ่งต้นแบบไรเดอร์โมเดลมาจากสัตว์ที่มีชีวิตอยู่ เมื่อกางฝาหน้าออกและติดตั้งกับไดรเวอร์จะสามารถแปลงร่างเป็นมาสค์ไรเดอร์ และมีความสามารถของสัตว์ต่าง ๆ จากข้อมูลโปรไกรส์คีย์ที่ถูกใช้งานได้
ในการผลิตโปรไกรส์คีย์จะแตกต่างกันไปโดยของเซโร่วันได้สร้างมาจากคำสั่งข้อมูลของอิซุ โดยผลิตจากเครื่อง 3D ปรินเตอร์ที่ชื่อว่าแซท (ザット) ซึ่งก่อนหน้านี้ได้สร้าง ฮิเด็นเซโร่วันไดรเวอร์ และ ไรซิ่งฮ็อปเปอร์โปรไกรส์คีย์ มาแล้ว ส่วนของโปรไกรส์คีย์ของ A.I.M.S. คำสั่งใช้งานจะอยู่ภายใต้การควบคุมโดยยูอะ และมีโปรไกรส์คีย์ที่ผลิตโดย ZAIA ซึ่งถูกใช้งานร่วมกับเรดไรเซอร์
ฮิวมาเกียร์โปรไกรส์คีย์
โปรไกรส์คีย์ที่บรรจุข้อมูลส่วนบุคคลของฮิวมาเกียร์ สร้างมาเพื่อหยุดระงับการอาละวาดของ เซโร่วันเมทัลคลัสเตอร์ฮ็อปเปอร์ นอกจากนี้ยังสามารถเป็นกุญแจเปิดการทำงานของฮิวมาเกียร์โดยบรรจุข้อมูลจากฮิวมาเกียร์ที่อารุโตะรู้จักรวมถึงเป็นแหล่งข้อมูลที่ถูกแบ็คอัพไว้
!ชื่อ!!ฮิวมาเกียร์ที่ใช้!!ปรากฏ
เซ็ทสึเมะไรส์คีย์
เซ็ทสึเมะไรส์คีย์ (ゼツメライズキー) คือไอเท็มชนิดเดียวกับโปรไกรส์คีย์ แต่สร้างโดยฝ่าย เม็ทสึโบจินไร.net ใช้ในการทำให้ฮิวมาเกียร์กลายสภาพและคลุ้มคลั่ง โดยเซ็ทสึเมะไรส์คีย์บรรจุข้อมูลจากดาต้าอิมเมจเรียกว่า ลอสท์โมเดล ซึ่งมีต้นแบบมาจากสัตว์ที่สูญพันธุ์ไปแล้ว ในข้อมูลของเซ็ทสึเมะไรส์คีย์ทุกชิ้นจะจัดอยู่ในประเภท TYPE:ZETSUMETSU ยกเว้น อเวคกิ้งอาร์ชิโน ที่จัดอยู่ในประเภท TYPE:ZETSUMETSUEVOLUTION เพราะเป็นเซ็ตสึเมะไรส์คีย์ที่ถูกสร้างมาสำหรับเธาเซอร์โดยเฉพาะ
! ชื่อ !! มาเกียร์ !! ฮิวมาเกียร์ที่รับพลัง !! ลอสท์โมเดล !! ปรากฏ !! รายละเอียด
การออกอากาศ
ในส่วนประเทศไทยเดกซ์ เป็นผู้ถือลิขสิทธิ์ในการออกอากาศรูปแบบสตรีมมิ่งผ่านทางแอป Flixer เผยแพร่ทุกวันเสาร์ 8:00 น. พร้อมทั้งมีพากย์ไทยและคำบรรยายภาษาไทย อย่างไรก็ตามได้ออกอากาศทางสถานีโทรทัศน์ดิจิตัล HD MCOT HD ช่อง 30 ทุกวันเสาร์เวลา 7:00 น. - 7:30 น. ในรายการช่อง 9 การ์ตูน เริ่มออกอากาศครั้งแรกเมื่อวันที่ 10 ตุลาคม พ.ศ. 2563 และกลับมาออกอากาศอีกครั้งทางช่อง จีเอ็มเอ็ม 25 ทุกวันเสาร์เวลา 6:05 น. ในรายการ Dexclub Cartoon เมื่อวันที่ 11 ธันวาคม พ.ศ. 2564
มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง
มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง (Beijing University of Chinese Medicine; อักษรจีนตัวย่อ: 北京中医药大学; อักษรจีนตัวเต็ม: 北京中醫藥大學; พินอิน: Běijīng Zhōngyīyào Dàxué) หรือชื่อย่อในภาษาอังกฤษคือ BUCM เป็นสถาบันระดับอุดมศึกษาที่มุ่งเน้นผลิตแพทย์ผู้เชี่ยวชาญในสาขาการแพทย์แผนจีนโบราณ และบุคลากรทางด้านวิทยาศาสตร์สุขภาพ ซึ่งอยู่ภายใต้การควบคุมของกระทรวงศึกษาธิการ แห่งสาธารณรัฐประชาชนจีน มหาวิทยาลัยแห่งนี้ก่อตั้งขึ้นในปี 1956 ในนาม วิทยาลัยการแพทย์พื้นบ้านจีนแห่งนครปักกิ่ง ตามนโยบายในการปฏิรูประบบการศึกษาของกระทรวงศึกษาธิการ แห่งสาธารณรัฐประชาชนจีน คือให้มีการสถาปนาสถาบันการศึกษาในระดับอุดมศึกษาเพื่อการศึกษาค้นคว้าและวิจัยจำนวน 211 แห่งทั่วประเทศ โครงการเริ่มขึ้นในปี 1996 โดยใช้ชื่อโครงการว่า 211工程 และ วิทยาลัยการแพทย์พื้นบ้านจีนแห่งนครปักกิ่ง คือหนึ่งในสถาบันที่ถูกเลือกให้ร่วมโครงการนี้ ในปี 1993 วิทยาลัยการแพทย์พื้นบ้านจีนแห่งนครปักกิ่ง ถูกยกฐานะจาก วิทยาลัย เป็น มหาวิทยาลัย และใช้นามใหม่ว่า มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง จนมาถึงปี 2000 'วิทยาลัยเวชกรรมฝังเข็มและออโธปิดิกส์แห่งนครปักกิ่ง ได้รวมกิจการเข้ากับ มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง และยังคงใช้นามสถาบันว่า มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง มาจนถึงปัจจุบัน
มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง เป็นมหาวิทยาลัยที่เปิดการเรียนการสอนวิชาแพทยศาสตร์แผนจีนเต็มระบบที่มีชื่อเสียงในระดับแนวหน้า และเป็นหนึ่งในมหาวิทยาลัยที่เก่าแก่ที่สุดที่เปิดการเรียนการสอนทางด้านสาขาวิชาการแพทย์แผนจีน และเภสัชศาสตร์แผนจีน ในประเทศสาธารณรัฐประชาชนจีน ที่โดดเด่นด้วยคุณภาพของการเรียนการสอน การศึกษา ค้นคว้า วิจัย และมีผลงานวิจัยออกมาอย่างต่อเนื่อง ทำให้มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง ได้รับการยอมรับในวงการแพทย์ระดับสากลทั่วโลก ไม่ว่าจะเป็นการแลกเปลี่ยนข้อมูลทางการค้นคว้าวิจัย การแลกเปลี่ยนนักศึกษา อาจารย์ ตลอดจนการร่วมทำสนธิสัญญาความร่วมมือทางวิชาการกับมหาวิทยาลัยต่างชาติทั่วโลก
ยุค
หลายศาสนามีความเชื่อว่าโลกแบ่งออกเป็นหลายยุค (युग)
ทางหลวงสหรัฐหมายเลข 8
ทางหลวงสหรัฐหมายเลข 8 (U.S. Route 8 หรือ US 8) เป็นทางหลวงสหรัฐสายหนึ่งที่พาดผ่านในแนวตะวันออก–ตะวันตกด้วยระยะทาง 280 mi เส้นทางส่วนใหญ่อยู่ในรัฐวิสคอนซิน เชื่อมต่อจากอินเตอร์สเตต 35 ในเมืองฟอเรสต์เลก รัฐมินนิโซตา ถึงทางหลวงสหรัฐหมายเลข 2 ที่เมืองนอร์เวย์ ในคาบสมุทรตอนเหนือของรัฐมิชิแกน ใกล้กับพรมแดนรัฐวิสคอนซิน ลักษณะเส้นทางส่วนใหญ่เป็นทางเดี่ยว ยกเว้นในช่วงสั้น ๆ ที่มีลักษณะเป็นฟรีเวย์ในรัฐมินนิโซตา ได้แก่ บริเวณเมืองฟอเรสต์เลก และในรัฐวิสคอนซิน ได้แก่ บริเวณสะพานข้ามแม่น้ำเซนต์ครอย และบริเวณเมืองไรน์แลนเดอร์ ทางหลวงสายนี้กำกับดูแลโดยกรมการขนส่งรัฐมินนิโซตา รัฐวิสคอนซิน และรัฐมิชิแกน
ยุค
ศาสนาฮินดู
ศาสนาฮินดูเชื่อว่ากัปนี้แบ่งออกเป็น 4 ยุค ได้แก่ สัตยยุค ทวาปรยุค เตรตยุค และกลียุค แต่ละยุคกินระยะเวลาต่างกัน และพระวิษณุได้อวตารลงมาในแต่ละยุค ดังนี้
ทางหลวงสหรัฐหมายเลข 8
มีการกำหนดหมายเลขทางหลวงสายนี้เมื่อวันที่ 11 พฤศจิกายน ค.ศ. 1926 พร้อมกันกับทางหลวงสหรัฐทุกสาย ในเวลานั้น ทางหลวงสายนี้มีเส้นทางระหว่างเมืองฟอเรสต์เลก รัฐมินนิโซตา สิ้นสุดที่เมืองเพมไบน์ รัฐวิสคอนซิน และมีแผนต่อเส้นทางถึงเมืองพาวเวอส์ รัฐมิชิแกน ตั้งแต่นั้นมาก็มีการเปลี่ยนแปลงเส้นทางหลายครั้ง โดยเคยมีการเปลี่ยนปลายทิศตะวันตกของทางหลวงไปยังมินนีแอโพลิส ก่อนที่จะเปลี่ยนให้กลับมาสิ้นสุดที่เมืองฟอเรสต์เลกแทน ส่วนปลายทิศตะวันออกก็ได้เปลี่ยนจากแผนที่วางไว้ว่าจะสิ้นสุดที่เมืองพาวเวอส์ มาเป็นที่เมืองนอร์เวย์แทน
ยุค
ลัทธิอนุตตรธรรม
ลัทธิอนุตตรธรรมเชื่อว่าพระแม่องค์ธรรมได้แบ่งธรรมกาลยุคสว่างออกเป็น 3 ยุค เรียกว่ายุคสามกัปสุดท้าย (三期末劫) แต่ละยุคมีพระพุทธเจ้าซึ่งได้รับมอบหมายจากพระแม่ให้ปกครองแตกต่างกัน และท้ายแต่ละยุคมีงานชุมนุมอริยะเพื่อสรุปการโปรดโลกถวายรายงานแก่พระแม่องค์ธรรม
ทางหลวงสหรัฐหมายเลข 8
แหล่งข้อมูลอื่น
• US 8 at The Unofficial Minnesota Highways Page
• US 8 at Historic Minnesota Highways
• US 8 at Wisconsin Highways
• US 8 at Michigan Highways
• US 8 at US Ends
• US 8 at Minnesota State Highway Endings
• Bus. US 8 on the Master List at Wisconsin Highways
การดำรงตำแหน่งนายกรัฐมนตรีของทักษิณ ชินวัตร
ดร.ทักษิณ ชินวัตร เป็นนายกรัฐมนตรีไทย คนที่ 23 ดำรงตำแหน่งระหว่างปี 2544–2549 ระหว่างดำรงตำแหน่ง ทักษิณริเริ่มหลายนโยบายซึ่งส่งผลกระทบต่อเศรษฐกิจ สาธารณสุข การศึกษา พลังงาน ยาเสพติดและความสัมพันธ์ระหว่างประเทศ เขาชนะการเลือกตั้งถล่มทลายถึงสองสมัย นโยบายของทักษิณลดความยากจนในชนบทได้อย่างเด่นชัด และจัดบริการสาธารณสุขในราคาที่สามารถจ่ายได้ ด้วยเหตุนี้ ฐานเสียงสนับสนุนของเขาส่วนใหญ่จึงมาจากคนยากจนในชนบท
การที่เขาเป็นรัฐบาลจากพรรคเดียว ทำให้รัฐบาลของเขามักถูกโจมตีว่าเป็นเผด็จการรัฐสภา ฉวยโอกาสทางการเมือง ฉ้อราษฎร์บังหลวง มีการขัดกันแห่งผลประโยชน์ ละเมิดสิทธิมนุษยชน กระทำอันไม่เหมาะสมในทางการทูต การใช้ช่องโหว่ของกฎหมายและเป็นปฏิปักษ์ต่อสื่อเสรี นอกจากนี้เขายังถูกโจมตีด้วยข้อกล่าวหาความผิดต่อองค์พระมหากษัตริย์ไทย กบฏ ช่วงชิงอำนาจของศาสนาและพระมหากษัตริย์ ขายทรัพย์สินให้แก่นักลงทุนต่างชาติ การดูหมิ่นศาสนาและเข้ากับอำนาจมืด
นายกรัฐมนตรีวาระแรก (พ.ศ. 2544-48)
เมื่อทักษิณเข้ารับตำแหน่งนายกรัฐมนตรีในวันที่ 9 กุมภาพันธ์ พ.ศ. 2544 ขณะนั้นเศรษฐกิจของประเทศไทยอยู่ในภาวะหดตัว ทักษิณตระหนักว่ากลุ่มผู้เดือดร้อนจากวิกฤตการณ์ต้มยำกุ้งนั้นล้วนเป็นกลุ่มผู้มีอันจะกิน ในขณะที่ชนชั้นเกษตรกรซึ่งเป็นประชากรส่วนใหญ่ของประเทศไม่ได้รับผลกระทบมากนัก เขาจึงเริ่มดำเนินนโยบายพื้นฟูเศรษฐกิจของประเทศจากฐานล่างขึ้นบนว่า "จากรากหญ้าสู่รากแก้ว" นโยบายแรกที่ทักษิณได้ทำคือ "หนึ่งตำบล หนึ่งผลิตภัณฑ์" ต่อมามีการจัดตั้งกองทุนหมู่บ้าน หมู่บ้านละหนึ่งล้านบาทเพื่อปล่อยกู้ให้แก่คนในชุมชนในอัตราดอกเบี้ยต่ำเพื่อนำไปสร้างอาชีพ มีการพักชำระหนี้เกษตรกรสามปี
นโยบายด้านสุขภาพ
จากการสำรวจพบว่าประเทศไทยขณะนั้นมีคนจนถึง 10 ล้านคนที่ไม่สามารถซื้อประกันสุขภาพ ทักษิณได้รับเอาแนวคิดของนายแพทย์สงวน นิตยารัมภ์พงศ์ที่จะจัดตั้งระบบประกันสุขภาพถ้วนหน้า และสามารถผลักดันแผนดังกล่าวเกิดเป็นโครงการ "30 บาท รักษาทุกโรค" ในช่วงแรกที่ประชาสัมพันธ์โครงการดังกล่าว แทบไม่ปรากฏการคัดค้านในสื่อใดเลย โครงการนี้ช่วยเพิ่มการเข้าถึงสาธารณสุขเพิ่มขึ้นจาก 76% ของประชากรเป็น 96% ของประชากร โครงการนี้เพิ่มภาระงานแก่ลูกจ้างสาธารณสุขจนทำให้แพทย์จำนวนมากลาออก การบริการเป็นไปได้อย่างล่าช้าและด้อยประสิทธิภาพลง จึงถูกโจมตีจากพรรคประชาธิปัตย์ว่าเป็นโครงการ "30 บาท ตายทุกโรค" แม้จะถูกโจมตีเรื่องคุณภาพในการรักษาแต่โครงการนี้ก็ยังเป็นที่นิยมในหมู่คนชนบทซึ่งไม่มีทางเลือกมากนัก
โครงการหลักประกันสุขภาพถ้วนหน้าทำให้รายได้ของอุตสาหกรรมโรงพยาบาลลดลงไปมาก โรงพยาบาลหลายแห่งต้องหาแหล่งรายได้อื่น ส่งผลให้เกิดการเติบโตอย่างมากในอุตสาหกรรมการท่องเที่ยวทางการแพทย์ (medical tourism) โดยมีผู้ป่วยต่างชาติ 1.3 ล้านคน สร้างรายได้ให้ประเทศ 33,000 ล้านบาทในปี 2548
รัฐบาลทักษิณยังเปิดให้มีการเข้าถึงยาต้านรีโทรไวรัสเอชไอวีราคาถูกถ้วนหน้า ทำให้จำนวนผู้ที่ป่วยเอชไอวีตลอดจนอัตราความชุกของโรคโดยรวมลดลงอย่างมีนัยยะ เพราะมีผู้ติดเชื้อลดลง นอกจากนี้ ทักษิณอนุญาตให้แรงงานต่างด้าวประมาณ 2.3 ล้านคนขึ้นทะเบียนและรับบริการสาธารณสุขภายใต้ระบบสาธารณสุขของไทย พวกเขายังมีสิทธิได้ใบอนุญาตทำงานเมื่อสิ้นสุดระยะขึ้นทะเบียน ทำให้พวกเขาได้รับการคุ้มครองแรงงานอย่างสมบูรณ์
การแปรรูปรัฐวิสาหกิจ
ในเดือนมีนาคม 2544 ทักษิณได้เรียกประชุมหน่วยงานที่เกี่ยวข้องเพื่อระดมความคิดเห็นในการกำหนดแนวทางการพัฒนาตลาดทุน และได้มีการกำหนดแผนเตรียมความพร้อมในการนำรัฐวิสาหกิจเข้าจดทะเบียนในตลาดหลักทรัพย์แห่งประเทศไทย หนึ่งในนั้นคือการแปรรูปการปิโตรเลียมแห่งประเทศไทยเข้าจดทะเบียนในตลาดหลักทรัพย์เป็นบริษัท ปตท. จำกัด (มหาชน) ซึ่งทำให้ทักษิณถูกโจมตีจากฝ่ายต่อต้านอย่างมากด้วยข้อกล่าวหา "นำสมบัติชาติไปขายให้ต่างชาติ" และ "ปล้นชาติ" การนำปตท. เข้าตลาดหุ้นครั้งนั้นทำให้เงินทุนเริ่มกลับเข้ามาในระบบการเงินของไทย ช่วยปลุกตลาดหุ้นไทยขึ้นมาใหม่หลังอยู่ในภาวะซบเซาอย่างหนักเป็นเวลากว่าสี่ปี หลังแปรรูปแล้วแม้รัฐบาลจะถือหุ้นในสัดส่วนลดลง แต่ปตท.กลับส่งเงินเข้าคลังเพิ่มขึ้นอย่างต่อเนื่อง นอกจากนี้ ทักษิณยังได้แปรรูปรัฐวิสาหกิจอื่น ๆ อีก คือ
ในปี 2544 ทักษิณได้สั่งการแก้ปัญหาภาวะขาดทุนของบางจากปิโตรเลียม โดยแปรรูปบริษัทบางจากให้พ้นจากการเป็นรัฐวิสาหกิจและไปเป็นบริษัทลูกของปตท.แทน ทักษิณยังมีความพยายามแปรรูปการไฟฟ้าฝ่ายผลิตแห่งประเทศไทยเข้าตลาดหลักทรัพย์ แต่ถูกระงับแผนไว้จากคำสั่งศาลปกครอง
ก่อสร้างท่าอากาศยานสุวรรณภูมิ
แม้กระบวนการก่อสร้างท่าอากาศยานสุวรรณภูมิจะดำเนินมาอย่างต่อเนื่องในหลายรัฐบาล แต่การแปรรูปทอท.และนำเข้าจดทะเบียนในตลาดหลักทรัพย์ในสมัยทักษิณเป็นตัวแปรสำคัญที่ทำให้ภาระหนี้ของทอท.ลดลง และได้เงินจำนวน 18,462 ล้านบาทจากการระดมทุนในตลาดฯมาเป็นทุนก่อสร้าง นอกจากนี้ เพื่อให้การก่อสร้างดำเนินการได้อย่างรวดเร็ว รัฐบาลยังได้กู้เงิน 35,453 ล้านเยนจากธนาคารเพื่อความร่วมมือระหว่างประเทศแห่งญี่ปุ่นมาเสริม รัฐบาลทักษิณยังได้ตระหนักถึงการเปิดน่านฟ้าเสรีในอนาคต จึงได้ปรับแบบให้ท่าอากาศยานสุวรรณภูมิรองรับผู้โดยสารได้ 45 ล้านคนต่อปี จากแผนเดิมรองรับที่ 30 ล้านคนต่อปี นอกจากนี้ ทักษิณยังมีแนวคิดพัฒนาท่าอากาศยานสุวรรณภูมิเป็นเขตศูนย์กลางการบินและพาณิชยกรรมที่มีชื่อว่า "สุวรรณภูมิมหานคร"
เหตุจลาจลในพนมเปญ
วันที่ 29 มกราคม พ.ศ. 2546 ผู้ชุมนุมชาวกัมพูชาได้บุกเข้าทำลายสถานเอกอัครราชทูตไทยตลอดจนทรัพย์สินต่างๆของธุรกิจสัญชาติไทยในกรุงพนมเปญ ประเทศกัมพูชา กลุ่มผู้ประท้วงออกตระเวณไล่ล่าหาคนไทยในกรุงพนมเปญท่ามกลางเปลวเพลิงที่กำลังเผาสถานเอกอัครราชทูตไทย ในเวลาหนึ่งทุ่ม ทักษิณได้เรียกรัฐมนตรีกระทรวงกลาโหมและปลัดกระทรวงกลาโหมเข้าหารือที่ศูนย์การประชุมแห่งชาติสิริกิติ์ ในเวลานั้น ทักษิณไม่สามารถติดต่อกับนายกรัฐมนตรีฮุนเซนแห่งกัมพูชา แต่นายอดิศัย โพธารามิกซึ่งกำลังอยู่กับรัฐมนตรีเตียบัน โทรเข้ามาพอดี ทักษิณจึงขอสายรัฐมนตรีเตียบันผู้เข้าใจภาษาไทย และแจ้งว่า "หากหนึ่งชั่วโมงข้างหน้ายังไม่สามารถคุมสถานการณ์ได้ ผมจะส่งคอมมานโดเข้าไปปกป้องคนไทย" แต่รัฐมนตรีเตียบันร้องขอไม่ให้ส่งคอมมานโดเข้ามา
ในเวลาสี่ทุ่มเศษ สถานการณ์ยังไม่คลี่คลาย ทักษิณได้เรียกหน่วยงานความมั่นคงและผู้บัญชาการทหารทุกเหล่าทัพเข้าประชุมฉุกเฉินที่ทำเนียบรัฐบาล ทักษิณได้แต่งตั้งให้พลเอกสุรยุทธ์ จุลานนท์ ผู้บัญชาการทหารสูงสุด เป็นผู้บัญชาการรับผิดชอบสถานการณ์นี้ ทักษิณได้สั่งการให้กองทัพอากาศส่งเครื่องบินแบบ C-130 พร้อมหน่วยคอมมานโดไปยังกรุงพนมเปญโดยไม่สนว่ารัฐบาลกัมพูชาจะยินดีหรือไม่ ทักษิณประกาศกร้าวต่อผู้สื่อข่าวว่า "ความสัมพันธ์ว่ากันทีหลัง ผมถือว่าเรื่องศักดิ์ศรีและชีวิตรับไม่ได้!"
ที่ประชุมได้อนุมัติแผนช่วยเหลือพลเรือนไทยที่ชื่อว่า "โปเชนตง 1" นอกจากนี้ ทักษิณยังใช้อำนาจนายกรัฐมนตรีอนุมัติแผนสำรองที่ชื่อ "โปเชนตง 2" ที่อาจจำเป็นต้องใช้กำลังทหารไทยเข้าควบคุมกรุงพนมเปญ อย่างไรก็ตามปฏิบัติการโปเชนตง 1 เป็นไปด้วยความสำเร็จด้วยความช่วยเหลือของรัฐบาลกัมพูชา ในวันที่ 30 มกราคม เครื่องบิน C-130 ทั้ง 7 ลำได้พาพลเรือนไทยมาถึงท่าอากาศยานดอนเมืองโดยสวัสดิภาพโดยมีทักษิณมารอต้อนรับ ส่งผลให้ภาพลักษณ์ความเป็นผู้นำของทักษิณพุ่งขึ้นทันที
การปลดหนี้ไอเอ็มเอฟ
left|158px|thumb|ทักษิณประกาศปลดหนี้ไอเอ็มเอฟ 31 กรกฎาคม 2546 สืบเนื่องจากวิกฤตการณ์การเงินในเอเชีย พ.ศ. 2540 ทำให้ประเทศไทยจำเป็นต้องกู้เงินจากกองทุนการเงินระหว่างประเทศ (ไอเอ็มเอฟ) เพื่อมาประคองเศรษฐกิจของประเทศ ประเทศไทยไม่สามารถดำเนินนโยบายเศรษฐกิจได้อย่างเสรี จำยอมต้องดำเนินนโยบายการเงินและคลังตามเงื่อนไขที่เข้มงวดของไอเอ็มเอฟ แม้ทักษิณจะได้รับคำทัดทานว่าอาจจะทำให้ประเทศขาดสภาพคล่องแต่ทักษิณก็เร่งรัดให้มีการใช้หนี้ไอเอ็มเอฟก่อนกำหนด ด้วยเหตุผลที่ว่า "...ผมมีประสบการณ์เป็นนักกู้เงินมาก่อน ถ้าเราเป็นหนี้แล้วใช้คืนได้เขาถึงว่าเราเป็นลูกค้าชั้นดีที่จะให้กู้มากขึ้นอีก" ในเวลา 20.30น. ของวันที่ 31 กรกฎาคม พ.ศ. 2546 ทักษิณได้กล่าวสุนทรพจน์ทางโทรทัศน์รวมการเฉพาะกิจแห่งประเทศไทยความว่า:
การชำระหนี้ดังกล่าวเป็นการชำระก่อนกำหนดถึงสองปี การพ้นพันธะจากไอเอ็มเอฟทำให้รัฐบาลสามารถแก้ไขกฎหมายฟื้นฟูเศรษฐกิจ 11 ฉบับและไม่ต้องเพิ่มภาษีมูลค่าเพิ่มเป็นร้อยละ 10 นักลงทุนเกิดความเชื่อมั่นในเศรษฐกิจไทย ส่งผลให้มีกระแสเงินเข้ามาลงทุนในภาคเศรษฐกิจของไทยมากขึ้นจนกระทั่งในปี พ.ศ. 2547 ประเทศไทยได้รับการปรับระดับอันดับเครดิต (Credit rating) โดยสแตนดาร์ดแอนด์พัวร์ส จากระดับ BBB ขึ้นสู่ระดับ BBB+ ซึ่งส่งผลให้ต้นทุนทางการเงินของประเทศต่ำลง อย่างไรก็ตาม พรรคประชาธิปัตย์ได้ออกมาแถลงต่อกรณีดังกล่าวว่า "..สิ่งที่ทำให้รัฐบาลชุดนี้ใช้หนี้ได้ก่อนกำหนด เนื่องจากรัฐบาลชุดที่แล้วกู้เงินต่ำกว่าที่ไอเอ็มเอฟกำหนดถึง 2,800 ล้านเหรียญสหรัฐ ดังนั้นจึงไม่อยากให้รัฐบาลนำเรื่องนี้มาเป็นผลงานมากจนเกินไป"
หวยบนดิน
ทักษิณตระหนักว่าธุรกิจหวยใต้ดินนั้นมีเงินหมุนเวียนมหาศาลและรัฐไม่ได้รับประโยชน์ใดๆ นอกจากนี้ ธุรกิจหวยใต้ดินยังเป็นเสมือนบ่อเงินบ่อทองของเหล่าผู้มีอิทธิพล ทักษิณจึงกำหนดให้มีการออกสลากกินแบ่งรัฐบาลแบบเลขท้าย 2 และ 3 ตัว ซึ่งเรียกว่า "หวยบนดิน" ขึ้นมาเพื่อดึงเม็ดเงินเข้าสู่ระบบ และมีการยกเว้นการเก็บภาษีกับสลากประเภทนี้ รายได้จากการจำหน่ายสลากประเภทนี้หลังหักค่าใช้จ่าย หากกองทุนมีเงินส่วนเกินเหลือเหมาะสมเพียงพอในแต่ละช่วงเวลาจะจัดสรร รายได้ส่วนเกินดังกล่าวคืนสู่สังคมเพื่อสนับสนุนการศึกษา การแพทย์ ศาสนา สังคม และสาธารณประโยชน์อื่นๆ
โครงการหวยบนดินได้รับการอนุมัติโดยกองสลากเมื่อวันที่ 18 มิถุนายน 2546 และมีการดำเนินงาน 72 งวดระหว่าง 1 สิงหาคม 2546 ถึงวันที่ 16 กันยายน 2549 มีรายได้จากการจำหน่ายสลากหวยบนดินรวม 123,339 ล้านบาท มีการจ่ายเงินรางวัลรวมทั้งสิ้น 69,242 ล้านบาท เท่ากับมีกำไรขั้นต้นในโครงการนี้ 54,097 ล้านบาท กำไรส่วนหนึ่งถูกนำไปเงินจ่ายคืนสู่สังคมจำนวน 13,679 ล้านบาท
เงินที่ถูกจัดสรรคืนสู่สังคม มีการนาไปใช้จ่ายในโครงการแก้ไขปัญหาเด็กเร่ร่อน เด็กพิการ เด็กที่ได้รับผลกระทบจากโรคเอดส์ขององค์กรเอกชน สาธารณประโยชน์และหน่วยงานของรัฐ โครงการเขียนเรียงความสำหรับเด็กและเยาวชนเพื่อขอรับทุนการศึกษาตามนโยบายของรัฐบาล การจัดซื้อรถพยาบาลฉุกเฉินระดับสูงของกระทรวงสาธารณสุข การประกันภัยแก่ข้าราชการและเจ้าหน้าท่ของรัฐท่ปฏิบัติงานใน 3 จังหวัดชายแดนภาคใต้ โครงการส่งเสริมสนับสนุนการศึกษาบุตรธิดาอาสาสมัครสาธารณสุข และโครงการหนึ่งอำเภอหนึ่งทุน ในส่วนของโครงการหนึ่งอำเภอหนึ่งทุนนั้น รศ.ดร.สมพงษ์ จิตระดับ ให้ความเห็นไว้ว่า "เด็กๆ ที่รับทุนหวยเรียกทักษิณว่าพ่อทุกคำ เงินหวยพวกนี้ทำให้เกิดพลังเด็กและพ่อแม่ที่ศรัทธาในตัวทักษิณอย่างมาก พวกเขาไม่เคยคิด ไม่เคยฝันว่าจะได้ไปเรียนต่อต่างประเทศ"
อย่างไรก็ตาม โครงการนี้ถูกโจมตีว่าเป็นการมอมเมาประชาชนให้เชื่อในโชคมากกว่าความมานะบากบั่น เป็นความเสื่อมทรามทางสังคมที่ขัดกับหลักเศรษฐกิจพอเพียง ในปี 2551 ป.ป.ช. ได้ยื่นฟ้องทักษิณและพวกฐาน "นำเงินหวยใช้สอยตามอำเภอใจ" และยังวิพากษ์ว่ารัฐบาลทักษิณมีการใช้จ่ายเงินดังกล่าวอย่าง "ผิดหลักการบริหารประเทศไทย" ท้ายที่สุดศาลฎีกาแผนกคดีอาญาของผู้ดำรงตำแหน่งทางการเมืองมีคำพิพากษาในเดือนกันยายน 2552 ว่ามติคณะรัฐมนตรีที่ให้ออกหวยบนดินนั้นไม่ชอบด้วยกฎหมาย แต่ก็ไม่ปรากฏหลักฐานว่ามีการใช้จ่ายเงินเพื่อประโยชน์ส่วนตัวหรือประโยชน์แก่พวกพ้องแต่อย่างใด
ใน พ.ศ. 2563 ศาลฎีกาแผนกคดีอาญาของผู้ดำรงตำแหน่งทางการเมืองวินิจฉัยว่าเงินรายได้จากโครงการนี้ "แม้หักค่าใช้จ่าย ค่าตอบแทน เงินสมทบ ค่าบริหารและเงินคืนสู่สังคมแล้ว ก็ยังคงมีเงินรวมประมาณนับแสนล้านบาทที่ไม่ได้นำส่งเป็นรายได้แผ่นดิน" เงินจำนวนดังกล่าว "จะต้องนำส่งเป็นรายได้แผ่นดิน แต่คณะรัฐมนตรีกลับมีมติให้นำเงินของรัฐออกไปใช้โดยไม่มีสิทธิ จึงเป็นการปฏิบัติหน้าที่ที่ก่อให้เกิดความเสียหายแก่สำนักงานสลากกินแบ่งรัฐบาล และเป็นการปฏิบัติหน้าท่ในการแสวงหาประโยชน์ที่ไม่ควรได้...โครงการออกสลากพิเศษแบบเลขท้าย 3 ตัว และ 2 ตัว (หวยบนดิน) ไม่ใช่การออกสลากกินแบ่งรัฐบาล หรือสลากการกุศลงวดพิเศษ แต่เป็นการออกสลากกินรวบ" พิพากษาให้จำคุกนายทักษิณเป็นเวลาสองปี
นายกรัฐมนตรีวาระที่สอง (พ.ศ. 2548-49)
ทักษิณ เข้ารับตำแหน่งนายกรัฐมนตรีสมัยที่สอง จากการเลือกตั้งเมื่อวันที่ 6 กุมภาพันธ์ พ.ศ. 2548 ด้วยคะแนนเสียงอันเป็นประวัติศาสตร์กว่า 19 ล้านเสียง โดยได้ตำแหน่ง ส.ส.ในสภา จำนวน 376 ที่นั่ง ขณะที่พรรคประชาธิปัตย์ ซึ่งเป็นคู่แข่งสำคัญ กลับได้เพียง 96 ที่นั่ง โดยคะแนนเสียงหลักของพรรคไทยรักไทยมาจากภาคเหนือ ภาคตะวันออกเฉียงเหนือ และกรุงเทพมหานคร โดยในกรุงเทพมหานคร พรรคไทยรักไทยได้ถึง 32 ที่นั่ง จาก 37 เขตเลือกตั้ง จากนโยบายเมกะโปรเจกต์ สร้างรถไฟฟ้า 7 สาย และการช่วยเหลือผู้ประสบภัยสึนามิ
รัฐบาลไทยรักไทยในสมัยที่สองนี้เป็นรัฐบาลชุดแรกในประวัติศาสตร์ ภายใต้ระบอบประชาธิปไตยอันมีพระมหากษัตริย์ทรงเป็นประมุข ที่มาจากพรรคการเมืองเดียว ซึ่งได้รับการเลือกตั้งเกินกึ่งหนึ่งของสภาผู้แทนราษฎร ผลการเลือกตั้งในครั้งนี้ ทำให้การเมืองไทย มีแนวโน้มที่จะพัฒนาเข้าสู่ระบบสองพรรค ในการดำรงตำแหน่งนายกรัฐมนตรีสมัยที่ 2 ทักษิณ ได้ประสบปัญหาทางด้านเศรษฐกิจ และการชุมนุมขับไล่นายกรัฐมนตรีของแกนนำพันธมิตรเพื่อประชาธิปไตย และมีการขยายการชุมนุมให้มากขึ้น และอีกทั่งการคอร์รัปชั่นและเอื้อประโยชน์ให้แก่พวกพ้อง ตามที่กลุ่มผู้ไม่พอใจได้กล่าวมา จนกระทั่งพ.ต.ท. ทักษิณ ตัดสินใจประกาศยุบสภาผู้แทนราษฎร เมื่อวันที่ 24 กุมภาพันธ์ พ.ศ. 2549 และกำหนดให้มีการเลือกตั้งใหม่
วันที่ 4 เมษายน เวลา 20.30 น. ทักษิณแถลงการณ์ทางโทรทัศน์รวมการเฉพาะกิจแห่งประเทศไทยว่า"ผมขออนุญาตพี่น้องประชาชนที่ดูละครอยู่นะครับ แม้พรรคไทยรักไทยจะชนะการเลือกตั้ง 2 เมษายน แต่ตนจะไม่ขอรับตำแหน่งนายกรัฐมนตรี เพื่อเป็นการสร้างความสมานฉันท์ และปรองดองในชาติ แต่ยังจำเป็นจะต้องรักษาการในตำแหน่งนายกรัฐมนตรี จนกว่าการสรรหานายกรัฐมนตรีคนใหม่จะแล้วเสร็จ" แต่เมื่อยังคงมีกระแสต่อต้านจากพรรคฝ่ายค้าน และกลุ่มพันธมิตรฯ การที่ พ.ต.ท.ทักษิณ ยังคงปฏิบัติหน้าที่ต่อไป ดังนั้น ในวันที่ 6 เมษายน ทักษิณได้ลาราชการ และแต่งตั้งให้ พล.ต.อ.ชิดชัย วรรณสถิตย์ รองนายกรัฐมนตรี ปฏิบัติราชการแทน
ในระหว่างลาราชการ ทักษิณ ได้เดินทางเยือน และพบปะหารือ เป็นการส่วนตัว กับผู้นำหลายประเทศ ได้แก่ อังกฤษ ฝรั่งเศส รัสเซีย ญี่ปุ่น จีน และฮ่องกง ตั้งแต่วันที่ 24 ถึง 30 เมษายน
อย่างไรก็ตาม คณะตุลาการรัฐธรรมนูญ ที่คณะรัฐประหารแต่งตั้ง ได้มีคำพิพากษาให้ การเลือกตั้ง ในวันที่ 2 เมษายน เป็นโฆฆะ หลังจากนั้นศาลฎีกาได้ตัดสินจำคุกและตัดสิทธิทางการเมืองคณะกรรมการการเลือกตั้ง 3 คน คือ พล.ต.อ.วาสนา เพิ่มลาภ นายปริญญา นาคฉัตรีย์ และนายวีระชัย แนวบุญเนียร เป็นเวลา 10 ปี ทำให้ทั้งสามคนจึงพ้นจากตำแหน่งกรรมการการเลือกตั้ง
ภายหลังศาลรัฐธรรมนูญตัดสินให้การเลือกตั้งเป็นโมฆะ ทักษิณก็เดินทางกลับมาทำหน้าที่รักษาการนายกรัฐมนตรีในวันที่ 23 พฤษภาคม และได้มีพระบรมราชโองการ ประกาศให้วันที่ 15 ตุลาคม พ.ศ. 2549 เป็นวันเลือกตั้งใหม่ แต่ก่อนจะมีการเลือกตั้งใหม่ ก็เกิดการก่อรัฐประหาร เมื่อวันที่ 19 กันยายน พ.ศ. 2549 โดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข
นโยบายเศรษฐกิจ
รัฐบาลทักษิณออกแบบนโยบายเพื่อตอบสนองผู้ออกเสียงลงคะแนนฝ่ายข้างมากในชนบท ริเริ่มโครงการอย่างกองทุนพัฒนาไมโครเครดิตที่หมู่บ้านเป็นผู้จัดการ เงินกู้ยืมการเกษตรดอกเบี้ยต่ำ การอัดฉีดเงินสดเข้ากองทุนพัฒนาหมู่บ้านโดยตรง (แผนเอสเอ็มแอล) การพัฒนาโครงสร้างพื้นฐาน โครงการหนึ่งตำบลหนึ่งผลิตภัณฑ์ (โอทอป) โครงการพัฒนาวิสาหกิจขนาดกลางและขนาดย่อมชนบท
ทักษิโณมิค นโยบายเศรษฐกิจของทักษิณ ช่วยเร่งการฟื้นฟูเศรษฐกิจไทยจากวิกฤตการณ์ทางการเงินในเอเชีย พ.ศ. 2540 และลดความยากจน จีดีพีเติบโตจาก 4.9 ล้านล้านบาทเมื่อปลายปี 2544 เป็น 7.1 ล้านล้านบาทเมื่อปลายปี 2549 ประเทศไทยจ่ายหนี้ของกองทุนการเงินระหว่างประเทศก่อนกำหนดสองปี ระหว่างปี 2543 ถึง 2547 รายได้ของภาคอีสานซึ่งเป็นภาคที่ยากจนที่สุดในประเทศเพิ่มขึ้น 40% และอัตราความยากจนทั่วประเทศลดลงจาก 21.3% เหลือ 11.3% ตลาดหลักทรัพย์แห่งประเทศไทยมีการซื้อขายเหนือตลาดอื่นในภูมิภาค หลังขาดดุลการคลังในปี 2544 และ 2545 ทักษิณได้ปรับดุลงบประมาณของชาติ ซึ่งทำให้มีงบประมาณส่วนเกินเหลือไว้สำหรับปี 2546 ถึง 2548 แม้ว่ามีโครงการการลงทุนสาธารณูปโภคขนาดใหญ่ แต่มีการกำหนดงบประมาณสมดุลสำหรับปี 2550 หนี้สาธารณะของไทยลดลงจาก 57% ของจีดีพีเมื่อเดือนมกราคม 2544 เหลือ 41% ของจีดีพีในเดือนกันยายน 2549 เงินทุนสำรองระหว่างประเทศเพิ่มขึ้นจาก 30,000 ล้านดอลลาร์สหรัฐในปี 2544 เป็น 64,000 ล้านดอลลาร์สหรัฐในปี 2549
นักวิจารณ์อ้างว่าทักษิโณมิคไม่ได้มากไปกว่านโยบายกระตุ้นเศรษฐกิจแบบเคนส์ซึ่งนำมาทำใหม่เท่านั้น นักเศรษฐศาสตร์จากสถาบันวิจัยเพื่อการพัฒนาประเทศไทยแย้งว่าปัจจัยอื่น อย่างเช่นการฟื้นตัวของความต้องการการส่งออก เป็นปัจจัยหลักเบื้องหลังการฟื้นตัวของเศรษฐกิจ ส่วนคนอื่นอ้างว่านโยบายดังกล่าวทำให้คนยากจนในชนบท "ยึดติดกับการแจกเงินของทักษิณ"
นโยบายต้านยาเสพติด
ทักษิณริเริ่มนโยบายซึ่งมีข้อโต้เถียงอย่างสูงหลายอย่างเพื่อตอบโต้การเติบโตของตลาดยาเสพติดไทย โดยเฉพาะอย่างยิ่งเมแทมเฟตามีน หลังนโยบายต้านยาเสพติดก่อนหน้านี้ เช่น การปิดพรมแดน (เมทแอมเฟตามีนส่วนมากผลิตในประเทศพม่า) การศึกษาสาธารณะ กีฬา และการสนับสนุนแรงกดดันกลุ่มต่อการใช้ยาเสพติดให้ผลไม่ค่อยมีประสิทธิภาพเท่าใด ทักษิณออกการรณรงค์ปราบปรามหลายทิศทางซึ่งมุ่งจำกัดการใช้เมทแอมเฟตามีนใน 3 เดือน โดยเปลี่ยนการลงโทษสำหรับการติดยาเสพติด การตั้งเป้าหมายการจับและยึดของจังหวัด การให้รางวัลข้าราชการของรัฐสำหรับการบรรลุเป้าหมาย การกำจัดผู้ค้าและสั่งการนำไปปฏิบัติอย่าง "ไร้ปราณี"
ในสามเดือนแรก ฮิวแมนไรต์วอชรายงานว่ามีผู้เสียชีวิต 2,275 คน รัฐบาลอ้างว่ามีผู้เสียชีวิตจากมือตำรวจเพียงประมาณ 50 คน นักวิจารณ์สิทธิมนุษยชนกล่าวว่ามีจำนวนมากถูกประหารชีวิตนอกกระบวนการยุติธรรม      รัฐบาลเดินหน้าป่าวการรณรงค์ดังกล่าวผ่านการประกาศการจับกุม การยึดและสถิติเสียชีวิตรายวัน
หลังรัฐประหารปี 2549 คณะทหารผู้ยึดอำนาจการปกครองสั่งการสืบสวนการรณรงค์ต้านยาเสพติดอีกชุด โดยมีอดีตอัยการสูงสุด คณิต ณ นคร เป็นประธานคณะกรรมการสืบสวนพิเศษ คณะกรรมการพบว่าผู้ที่ถูกฆ่ามากถึง 1,400 คนจาก 2,500 คนไม่มีความเชื่อมโยงกับยาเสพติด คณะกรรมการให้ความเห็นว่าการฆ่านี้มาจากนโยบายของรัฐบาล แต่ไม่มีการดำเนินคดีกับผู้ที่เกี่ยวข้อง
นโยบายต่างประเทศ
นโยบายต่างประเทศของทักษิณมีลักษณะเป็นการทูตเชิงธุรกิจ จากวิกฤตการณ์การเงิน พ.ศ. 2540 ทำให้ทักษิณหันไปให้ความสำคัญกับภูมิภาคเอเชียมากขึ้น และยังชูกระแสชาตินิยมและเอเชียนิยม ตลอดจนแสดงท่าทีแข็งกร้าวต่อตะวันตก ความสัมพันธ์กับชาติตะวันตกค่อนข้างห่างเหิน จนทำให้ในช่วงแรกๆของการดำรงตำแหน่งนายกฯ นักลงทุนต่างชาติเกิดความกังวลว่ารัฐบาลทักษิณมีแนวคิดต่อต้านการลงทุนจากต่างชาติและเป็นพวกชาตินิยม จนทักษิณต้องทำการชี้แจงต่อนักลงทุนต่างชาติ